b'\n_START_ARTICLE_\nBlejsko jezero\n_START_SECTION_\nNastanek jezera\n_START_PARAGRAPH_\nBlejsko jezero le\xc5\xbei v kotlini \xc4\x8delne kotanje nekdanjega Bohinjskega ledenika. Relief okoli jezera se je oblikoval \xc5\xbee v pleistocenu, ko je Bohinjski ledenik v ve\xc4\x8d sunkih prekril ta del kotline. Ob dokon\xc4\x8dnem umiku je zapustil za seboj ve\xc4\x8d pasov \xc4\x8delnih moren._NEWLINE_Jezero je bilo v za\xc4\x8detku obse\xc5\xbenej\xc5\xa1e in je imelo odtok proti dolini Save Bohinjke. Tektonsko in ledeni\xc5\xa1ko poglobljeno dno, Grajski hrib, Stra\xc5\xbea, Osojnica in oto\xc4\x8dek so v debelozrnatem masivnem dolomitu. Na Grajski skali, ju\xc5\xbenem robu Stra\xc5\xbee in v manj\xc5\xa1ih krpah nad Bohinjsko Belo je ohranjen greben neoschwagerinskih apnencev iz srednjega permija (265 milijonov let). V tem apnencu so najbolj pogoste fuzulinidne luknji\xc4\x8darke, morske gobe, neoschwagerine. O mo\xc4\x8dnem neotektonskem delovanju pri\xc4\x8dajo hipotermalni vrelci pod Grajskim hribom.\n_START_SECTION_\n\xc5\xbdivali v jezeru\n_START_PARAGRAPH_\nV jezeru \xc5\xbeivi vodna postranica (Gammarus lacustris). Ugotovljenih je 19 ribjih vrst.'